procesaur/Wiki.mk huggingface dataset:
No friends no family

''No friends no family'' е книга од македонската блогерка Бездомна, издадена во едицијата „Блог-записи“. Едицијата е составена од 14 книги на независни автори - блогери на издавачката куќа „Аквариус пет“.
Вистинско име на авторот е Александра Јурукоска, родена 1986 година, студент на Филолошки факултет. Авторката нè води низ светот на секојдневието, притоа правејќи зачудувачки пресврти при употреба на сликите и асоцијациите. Ова е книга на поетски текстови.
''„Ѝ паднаа евергрините на Бајрон под маса.
По сѐ изгледа биле листопадни.
Есента веќе помина.
Зимата не наближуваше.
Ѝ беше мерак што еден човек што го почитуваше се ужаснуваше од зборот „беше“.
Никогаш не дозна зошто.“''
1 Наводи
* - блог од кој се вклучени постовите во книгата
Последниот македонски хакер

''Последниот македонски хакер'' е книга од македонскиот блогер С.Ц., издадена во едицијата „Блог-записи“. Едицијата е составена од 14 книги на независни автори - блогери на издавачката куќа „Аквариус пет“.
Вистинско име на авторот е Дејан Велкоски, роден 1983 година, студент на Филолошки факултет. Ова збирка раскази е второобјавена книга на Велкоски.
''„А колку само добар хакер беше. Хакна во еден од најдобро обезбедените системи на планетава. Успеа да провали во заедничкиот пропагандно-предаторски систем на Грција, Бугарија, Србија и пошироко... И им покажа среден прст на сите одделно и јасно им ја артикулираше пораката „ебете си мајката, јас сум Македонец!!“''
1 Наводи
* - блог од кој се вклучени постовите во книгата
Мисли на празно срце

''Мисли на празно срце'' е книга од македонскиот блогер Оги Синко, издадена во едицијата „Блог-записи“. Едицијата е составена од 14 книги на независни автори - блогери на издавачката куќа „Аквариус пет“.
Вистинското име на авторот е недостапно за пошироката јавност, освен фотографијата. Оваа книга содржи еротски раскази со рафинирана мисла, која само се засилува со користењето на „вулгарните“ зборови.
''„Ноќта кога вештерките танцуваа, животот си наплати данок. Иронично, преку спасоносна порака: „Време е да излезам од твојот живот.“ Што би значело, време е да те ослободам, време е да почнеш да живееш. Време е да идеш у пизду матер. Ноќта кога вештерките танцуваа, ја прими хуманата порака и не знаеше што да прави со неа. Да беше напишана на хартија, можеше да ја урами, да ја соџвака, или да си ја напика во газ, вака електронска ... Ноќта кога вештерките танцуваа, еден човек посака да стане маѓесник. Не претпочиташе на голем маг, туку обичен чирак. Да научи, како некого да извадиш од срцето, без притоа да го распарчиш...“''
1 Наводи
* - блог од кој се вклучени постовите во книгата
Илузија
Не се согласуваа кој ден да го сметаат за почеток на нивната врска.
- Кога се запознаа, гушнаа, или кога водеа љубов ?
Малкумина разбраа дека на денот на вљубените, кога љубовта се слави, тие поднесоа жртва - се разделија ...
Пожарна безбедност

Пожарна безбедност претставува влог во заштитни мерки за спречување на иницијатива или зголемување на пожар. Вакви против-мерки се вршат преку инспекција на згради и школување. Пожарната установа мора да ја има во секоја локална средина.
Бахрански арапски јазик

Бахранскиот арапски јазик — јазик кој спаѓа во групата на семитски јазици и во подгрупата на арапски јазици. Овој јазик се зборува во Бахреин, Оман и Саудиска Арабија од стран на околу 310 000 луѓе. Во Бахреин овој јазик најмногу се зборува во престолнината, Манама а во Саудиска Арабија во Катиф. Овој јазик или дијалект е многу сличен со останатите арапски дијалекти.
Проект Лингва

Проектот Лингва е онлајн заедница за преведување, формирана во 2007 година, со цел да ги преведува написите од глобалниот проект за граѓански медиуми Глобал војсис онлајн, од англиски на други јазици, овозможувајќи комуникација помеѓу блогерите од целиот свет. Проектот моментално преведува на 15 различни јазици и неговиот тим е составен од приближно 50 влонтери преведувачи и уредници. Проектот Лингва е голема заедници за преведување, засновани на волонтерство, која постојано се проширува.
1 Почеток на проектот
Проектот Лингва започна како иницијатива од тајванскиот блогер Портноѕ Зенг, кој започна со преведување на написите на Глобал војсис на кинески во септември 2005. Првичната идеја стана проект на самитот на Глобал војсис во декември 2006, каде му беше дадено името „Лингва“. Од тогаш, овој проект се има драстично проширено.
Заливски арапски јазик

Заливскиот арапски јазик — јазик кој спаѓа во групата на семитски јазици и во подгрупата на арапски јазици. Овој јазик се зборува во Кувајт, источниот дел од Саудиска Арабија, Бахреин, Катар и Оман. Говорот е наречен „заливски“, бидејќи земјите кајшто се зборува излегуваат (т.е. го опкружуваат) Персискиот Залив.
Сложени програмски јазици

Сложени програмски јазици се оние јазици коишто се поблиски до програмерот, односно програмерот може да ги пишува на својот јазик а подоцна со соодветен компајлер да ги прочита и изврши микрообработувачот. Овие се понови програмски јазици и имаат за цел да ја олеснат работата на програмерот којшто ги пишува програмите на јазик поблизок до него. Обработувачот без соодветен компајлер не може да ги разбере овие јазици.
Поимот "сложени" е пред сè релативен зошто некои јазици како C некои ги сместуваат во сложените а некои во простите, но пред сè е подразбира секој програмски јазик кој е направен со цел да ја олесни работата на програмерот и е близок до него.
1 Начини на читање на сложените програмски јазици
*Толкуван
Овие јазици директно се читаат и извршуваат без да се компајлираат(преведат) на машински јазик.
*Компајлирани (Преведени)
Овие јазици се преведуваат во извршна форма која ја разбира обработувачот.
*Директно преведени
Овие јазици директно се преведуваат на машински јазик. Типичен пример е програмскиот јазик C.
Телевизија Арт

Телевизија Арт (|Televizioni Art) е приватна телевизиска станица од Тетово која емитува првостепено програма на албански јазик, но многу емисии од заеднички карактер одат на македонски јазик или титлувано. Половина од филмовите се со македонски титл. Телевизијата емитува програма од 1991 што ја прави втота приватна телевизија во полошко. Програмата може да се следи во Тетово, Гостивар и регионот.
Телевизија Менада

Телевизија Менада е приватна телевизиска станица, која емитува од 2001 година во Тетово, Гостивар и регионот. Телевизијата е член на Асоциацијата на приватните електронски медиуми на Македонија .
Во сопственост на телевизијата е и радиото Плус Форте.
Телевизија Менада е во тесна соработка со А1 телевизија, при што во своите простории функционира и тетовското студио на А1.
1 Поврзано
* Радио Плус Форте
Прости програмски јазици

Под прости програмски јазици ги подразбираме оние програмски јазици кои се блиски до машинскиот јазик (наредби и зборови кои директно ги разбира машината или компјутерот) и посложени за учење и за работа на програмерите. Со развивањето на компјутерите првобитно се развија овие прости програмски јазици од кои потоа настанаа и сложени програмски јазици. Наредбите со кои се работи во овие јазици се прилично потешки и неразбирливи. Исто така често се работи со броеви од различни бројни системи.
Според некои дефиниции за прост програмски јазик се смета оној јазик за кој не е потребен компајлер или интерпретер за машината да го разбере.
Простите програмски јазици најчесто ги делиме на две генерации.
1 Прва генерација
Првата генерација на прости програмски јазици ја претставува машински јазик. Тој е единствениот програмски јазик кој директно го разбира машината. Денес програмерите не го користат овој јазик бидејќи не само што бара обрнување внимание и на најмал детал што сложените програмски јазици ќе го сторат автоматски, туку и секоја наредба се запишува со одредена бројка која е тешко да се запамти а и да се погреши.
На пример програмата за пресметување на Фибоначиев број на 32-битен обработувач во машински јазик би го имала следниот облик:
8B542408 83FA0077 06B80000 0000C383
FA027706 B8010000 00C353BB 01000000
B9010000 008D0419 83FA0376 078BD98B
C84AEBF1 5BC3
2 Втора генерација
Втората генерација на прости програмски јазици ја претставува Асемблерот или асемблерски јазик. Тој припаѓа на втората генерација бидејќи не е јазик којшто директно го подразбира обработувачот но мора да се познава структурата на обработувачот за да се програмира во овој јазик (како обработувачкките регистри и наредбите). Овие наредби директно се преведуваат во машинскиот јазик.
На пример програмата за пресметување на Фибоначиев број на 32-битен обработувач во асемблерски јазик би го имала следниот облик:
fib:
mov edx, [esp+8]
cmp edx, 0
ja @f
mov eax, 0
ret
@@:
cmp edx, 2
ja @f
mov eax, 1
ret
@@:
push ebx
mov ebx, 1
mov ecx, 1
@@:
lea eax, [ebx+ecx]
cmp edx, 3
jbe @f
mov ebx, ecx
mov ecx, eax
dec edx
jmp @b
@@:
pop ebx
ret
Телевизија Супер Скај

Супер Скај (алб. ''Televizioni Super Skaj'') е приватна телевизиска станица од Тетово, која емитува програма на албански јазик. Програмата се следи во Тетово, Гостивар и регионот од предавател во селото Мала Речица, југозападно Тетово.
Мемфис (Тенеси)

Мемфис (|Memphis) — град во американската држава Тенеси. Овој град според статистиките во 2007 година, има 670 902 жители, што го прави најголем град во Тенеси, и 18-ти град по број на жители во САД.
1 Мемфис како тема во популарната култура
* „Мемфиско тресење со колковите“ (''Memphis Hip Shake'') - песна на британската рок-група „Калт“ (''The Cult'') од 1987 година.
Телевизија Коха

Телевизија Коха (алб. ''Koha Televizioni'') — приватна телевизиска станица од тетово која емитува програма на албански јазик. Телевизијата е основана во 1993 година и е една од првите телевизии на албански јазик во Македонија. Програмата се следи во Тетово, Гостивар и регионот. Поради тоа потенцијалната гледаност изнесува 300.000 гледачи. Телевизијата е дел од медиумската група Koha Ditore.
1 Програма
Телевизија Коха емитува програма 24 часа на ден со 60% програма од своја продукција. Телевизијата може да се следи и преку интернет.
Kiss (телевизија)

Kiss TV e телевизиски канал од Тетово, Македонија. Телевизијата емитува програма од 1994 година што ја прави една од првите приватни телевизиски куќи во Македонија. Во сопственост на телевизијата е и радиото Радио Kiss.
1 Покриеност
Телевизискиот сигнал на ТВ Кисс ја покрива полошката котлина и планинскиот регион и опфаќа два града, Тетово и Гостивар и стотина села, односно, околу 300 до 350 илјади потенцијални гледачи.
2 Програма
Програмата тече 24 часа, а емитува програма од свое производство како и лиценцни содржини.Од информативната програма, секој ден, во 17.00 и 22.00 часот се емитува централната информативна емисија Регионални вести, преку која до гледачите се пренесуваат информациите од сите настани во регионот. Двапати дневно се емитува и Блиц вести. На вестите работи екипа млади дипломирани новинари.
На програмата редовно се емитува и спортска емисија, емисија за деца како и младнска програма. Многу успешно функционира и редакцијата за документарна програма, па во минативе години има создадено преку 100 документарни филмови, од кои дел се резултат на соработка со Советот за радиодифузија и соработка со ОБСЕ, ИОМ, УСАИД и други организации. Телевизијата има и снимано еден игран и еден сериски филм во своја продукција.
3 Членство
Тв Кисс е основач и член на Тв мрежата "Мрежа +", член е на АППЕМ и на Македонскиот институт за медиуми, соработува со Организацијата на медиуми од Југоисточна Европа и со други организации.
4 Поврзано
* Радио Kiss
Сенека (народ)

Сенека (сен. ''Onöndowága'') е група на американски староседелци во Северна Америка. Сенеканците се најзападната нација од Ирокеската лига. Поради немање на доволно податоци за нивниот точен број, се фигурира со бројката од 15.000 до 25.000 Сенеканци во Канада, во близина на Брандфорт, Онтарио, и во САД, околу Бафало (Њујорк) и Оклахома.
1 Потекло и значење на името
Народот Сенека себеси се нарекува Onöndowága', што значи "Народот од Големото Брдо", и има идентичен ендоним со народот Онондага. Со користењето на формацијата ("People of the Longhouse") во 1142,<ref>Dating the Iroquois Confederacy'' essay by Bruce E. Johansen, ND Сенеканците стануваат познати како "чувари на западната врата", бидејќи живеат најзападно од сите ирокески нации.
2 Наводи
3 Литература
* ''Dating the Iroquois Confederacy'' essay by Bruce E. Johansen, ND.
* Anthony F.C. Wallace, ''The Death and Rebirth of the Seneca'' (New York: Vintage Books, 1969). ISBN 0-394-71699-X.
* William Cronon, ''Changes in the Land: Indians, Colonists, and the Ecology of New England'' (New York: Hill and Wang, 1983). ISBN 0-8090-0158-6
* Robert H. Keller & Michael F. Turek, ''American Indians & National Parks'' (Arizona: University of Arizona Press, 1998). ISBN 0-8165-2014-3
4 Напредна литература
* Cadwallander Colden, ''The History of the Five Indian Nations: Depending on the Province of New York in America'' (New York: Cornell University Press, 1958). ISBN 0-8014-9086-3
* Allen W. Trelease, ''Indian Affairs in Colonial New York: The Seventeeth Century'' (Bison Books, 1997). ISBN 0-8032-9431-X
* Daniel K. Richter, ''The Ordeal of the Longhouse: The Peoples of the Iroquois League in the Era of European Colonization'' (North Carolina: University of North Carolina Press, 1992). ISBN 0-8078-4394-6
* Francis Jennings, ''The Ambiguous Iroquois Empire: The Covenant Chain Confederation of Indian Tribes with English Colonies'' (New York: W. W. Norton & Company, 1984). ISBN 0-393-30302-0
* Jeanne Winston Adler, ''Chainbreaker's War: A Seneca Chief Remembers the American Revolution'' (New York: Black Dome Press, 2002). ISBN 1-883789-33-8
Прирачно дело

Прирачно или референтно дело е зборник од информации, обично од конкретен тип, составено во книга за згоднa проверка на информациите. Овие информации се така поставени за да можат да се најдат брзо и лесно кога се потребни. На овие дела корисникот се повикува по потреба, а не се чита од почеток до крај. Пишаниот стил на овие дела е информативен; авторите избегнуваат да користат прво лице и да нагласуваат факти. Во таквите дела често наоѓаме и индекси. По потреба се објавуваат и подобрени, понови изданија, во некои случаи годишно.
За споредба, прирачна книга (референтна книга) во една библиотека е дело кое може да се користи само во рамките на библиотеката и не може да се изнесува. Многу такви дела се прирачни дела (во првата смисла) кои обично се користат само накратко или се фотокопираат, и затоа не се изнесуваат. Бидејќи стојат постојано во библиотеката, тие секогаш се достапни за употреба. Други прирачни дела може да бидат книги кои се премногу драгоцени за да се изнесуваат.
Еве примери за прирачни дела:
* Алманах - табелација на податоци по конкретни полиња и по датуми
* Атлас - збирка географски карти
* Географски речник - азбучен список на географски поими и нивни толкувања
* Граматика - книга во која можат да се најдат разни аспекти од граматиката на еден јазик
* Директориум - список на предметни определници што служи за лесно наоѓање на нејзиниот предмет
* Енциклопедија - опширен зборник
* Конкорданција - список на секој збор во една книга, и каде се користи истиот во тие рамки
* Математички таблици - табелација на математички резултати
* Научни таблици - табелација на научни резултати
* Прирачник - Упатство кое резимира еден предмет
* Речник или Лексикон (второспоменатиот дава повеќе граматичка анализа) - азбучен список на зборови и нивните значења/дефиниции
* Тезаурус - список на зборови со слично, сродно или спротивно значење
* Цитатен индекс - наведува кои публикации цитираат други публикации
Патрик Демпси

Патрик Гејлен Демпси (роден 13 јануари 1966) е американски глумец. Патрик е неколкупати номииниран за Златен глобус и Саг наградите. Се здобива со слава во доцните осумдесетти. Најпознат е по улогата на неврохирургот Д-р Дерек Шепард (Д-р Совршен) во медицинската драма на АВС, ''Вовед во анатомија''. Во скоро време се има појавувано и во некои познати филмови како на пример: ''The Emperor's Club'', ''Слободни писатели'', ''Маѓепсани'' и ''Деверуша''.
Turkish Airlines

Турска национална авиокомпанија(Турски:''Türk Hava Yolları Anonim Ortaklığı'', македонски изговор: ''Туркиш ерлајнс'') (THY), е национален авио превозник на Република Турција. Оперира на 123 одредишта во странство и 23 одредишта во границита на Турција. Главната база е меѓународниот аеродромот Ќемал Ататурк во Истанбул. Компанијата има околу 12.000 вработени, и е официјален чен на Star Alliance.
1 Историја
Авиокомпанијата беше основана на May 20, 1933. Започна операции најпрвин од Истанбул, а потоа и од Анкара. Во септември 1937 компанијата доби три De Havilland D.H. 86B.
Следниот Декември, авиокомпанијата доби и четврт авион. Овие авиони го зголемија домашниот сообраќај со летови до Истанбул Ататурк, Ешкисехир, Измир, Анкара, Адана, Кајзери и Дијарбакир.
Во најголемата реорганизација на авиокомпанијата, државната авиокомпанија THY, беше заменета со мешана корпорација, Türk Hava Yolları AO (THY) на 20 февруари 1956. Барањето за влез во Star Alliance беше прифатено во декември 2006. На April 1, 2008, Турската национална авиокомпанија стана полноправен член на Star Alliance.
2 Одредишта
Погледни опширно: ''Одредишта на Turkish Airlines''.
3 Договори за делење на летови
Turkish Airlines има договор за делење на летови со следните авиокомпании:
* Air China (SA)
* Air India
* Air Malta
* All Nippon Airways (SA)
* Asiana Airlines (SA)
* Austrian Airlines (SA)
* Croatia Airlines (SA)
* Egypt Air (SA)
* LOT Polish Airlines (SA)
* Луфтханза (SA)
* Pakistan International Airlines
* Royal Air Maroc
* SunExpress
* Syrian Arab Airlines
4 Флота
Флотата на Turkish Airlines се состои од следниве авиони заклучно со мај 2008:
+ Turkish Airlines Флота
Авион, Вкупно, Број на седишта(Бизнис/Економска), Одредишта, Забелешки
Ербас A310-200, 1, 208 (18/190)
Ербас A310-300, 3, 210 (18/192), еден е претворен во карго авион
Ербас A319-100, 2, 124 (12/112)
Ербас A320-200, 18, 150 (0/150)156 (0/156)
Ербас A321-200, 17, 186 (15/171)195 (15/180)202 (15/187)
Ербас A330-200, 5, 250 (22/228), Европа, Блиски, Среден и Далечен Исток, Северна Америка, AVOD во економска и бизнис класа
Ербас A340-300, 7, 271 (34/237), Северна Америка и Далечен Исток, AVOD во економска и бизнис класа.
Боинг 737-400, 9, 150 (12/138)
Боинг 737-800, 46, 165 (90/75)
Вкупно, 110
+ Turkish Airlines Карго Флота
Авион, Вкупно, Капацитет(Максимална носивост), Одредишта, Забелешки
Ербас A310-300F, 3, Европа и Азија, Ќе бидат додадени повеќепо претворање на авиони од патнички во карго авиони
5 Инциденти и несреќи
Во својата 75 годишна историја, Turkish Airlines има 3 авионски несреќи надвор од границите на Турција, како и 18 несреќи во границите на Турција. Првиот инцидент се случи на 17 февруари 1959 година, кога авионот се урна во услови на густа магла за време на слетувањето на аеродромот Гетвик во Лондон. Во авионот беа тогашниот Турски премиер Адријан Мендерес кои се упатуваа во Лондон со цел потпишување на мировниот договор за Кипар. Мендерес беше меѓу 10-тте преживеани патници од тој лет. Инцидентот со најмногу жртви беше летот број 981, кој се урна во Франција на 3 март 1974 година, поради експлозивна декомпресија, при што загинале 346 патници.
Гриктаун (историски округ)

Гриктаун Хисторик Дистрикт (|Greektown) е дистрикт во Детроит, Мичиген. Се наоѓа еден километар од ренесанса Центар. Овој дистрикт е многу популарен по рестораните и забавата со грчкото јадење и Гриктаун Касино. Многу згради во Гриктаун се во античка грчка архитектура и преку денот, грчка музика се слуша. Населбата назначена како историски округ во 1982 година.
Империја (град)

Империја (италијански ''Imperia'') — град во Северна Италија, сместен во регионот Лигурија. Овој град името го добил по потокот Имперо (итал. ''Impero'') кој тече меѓу Порто Маурицио и Онеља (практично градот настанал во 1923 година со спојување на тие два центри). Познато е неговото пристаниште како и плажите кои привлекуваат туристи од целиот свет.
Џенова

Џенова (италијански ''Genova'') — град во Северна Италија и воедно главен град на регионот Лигурија. Неговиот природен излез на море направил овој град да биде едно од најголемите италијански пристаништа за стоката која пристигнува од Север.
Градот потекнува од античко време а се афирмирал како активен трговски центар уште во времето на римската епоха. За време на средниот век Џенова станала моќна приморска Република и нејзиниот економски просперитет овозможил изградба на многубројни палати и цркви. Градот забележал најсилна експанзија во 1800 година.
К-15 Телевизија

К-15 ТВ — поранешна телевизиска станица во Македонија која емитувала 24 часа македонска забавна музика и К-15 хумор. Сигналот се емитувал на 2 сателита во склопот на пакетот на UBI WORLD TV, Telstar 10 и Optus B3.
1 Поврзано
* BOM TV
* К-15
Список на епизоди од Твин Пикс

Ова е список на епизоди од американската телевизиска серија „Твин Пикс“.
1 Сезона 1: 1990
Првата сезона започна на 8 април, а заврши на 23 мај 1990 и има осум епизоди.
Епизода, Наслов, Режисер, Писател(и), Првобитно емитување, Продукциски код
2 Сезона 2: 1990-1991
Првата сезона започна на 30 септември 1990, а заврши на 10 јуни 1991 и има 22 епизоди.
Episode, Title, Director, Writer(s), Original air date, Production code
BOM TV

БОМ ТВ или The Best Of Macedonia TV (''Најдоброто од Македонија'') е македонски сателитски тв канал кој 24 часа емитува ТВ емисии од најразлични телевизиски куќи и продукции од цела Македонија и од дијаспората преку три сателита Optus D2 (UBI World TV), Telstar 10 (UBI World TV) и Eutelsat W2 , односно за Источна Азија ,Австралија и Европа. Оваа телевизија е во сопственост на К-15 Продукција.
1 Поврзано
* К-15 Телевизија
Тезаурус

Тезаурус (од грч. θησαυρός - богатство, ризница) е референтно дело слично на речник, но наместо дефиниции и изговори, содржи синоними и понекогаш, антоними. Според библиотекарот Верица Петровска, тезаурус е „класификациски систем на семантички и генерички поврзани термини за поими од одредено стручно подрачје“.
Првиот пример од овој жанр е „Рожеов тазаурус“ (''Roget's Thesaurus''), составен во 1805 од Питер Роже, а издаден во 1852. Записите во Рожеовиот тезаурус се подредени идејно наместо азбучно.
Иако тезаурусот доржи синоними и антоними, записите во едно такво дело не треба да се сметаат за нивна листа. Записите се предвидени и за разликување помеѓу слични зборови и тој помага при прецизното избирање на вистинскиот збор. За разлика од речникот, тезаурускиот запис не го дефинира зборот.
Во информатиката, тезаурусот претставува база на податоци или список на семантички ортогонални тематски пребарувачки клучеви. Во полето на вештачката интелигенција, тезаурусот понекогаш се нарекува онтологија.
Тезауруските бази на податоци, создадени по меѓународни стандарди, обично се подредени хиерархиски, по предмети и теми. Ваквиот тезаурус го става секој поим во контекст, па така корисникот може да различи помеѓу „биро“ како канцеларија/установа и „биро“ како мебел. Тезаурус од овој тип често служи како основа за индекс на он-лајн материјали. На пример, Тезаурусот на уметност и архитектура се користи за индексирање на државни бази на податоци за музеи, Артефакти Канада, во сопственост на Информатичката мрежа на канадското културно наследство (''Canadian Heritage Information Network'') (CHIN).
1 Дефиниција
Формалната дефиниција за тезаурус предвиден за индексирање и пристапување кон информации е следната:
* список на секој важен поим (еднозборовен или повеќезборовен) во рамките на даден домен на знаења; и
* збир поврзани поими за секој поим во листата.
2 Примери
2.1 Англиски
*''Thesaurus of English Words & Phrases'' (едиц. P. Roget); ISBN 0-06-272037-6, видете: Рожеов тезаурус.
*''The Synonym Finder'' (едиц. J. I. Rodale); ISBN 0-87857-236-8
*''Webster's New World Thesaurus'' (едиц. C. Laird); ISBN 0-671-51983-2
*''Oxford American Desk Thesaurus'' (едиц. C. Lindberg); ISBN 0-19-512674-2
*''Random House Word Menu'' од Стивен Глејзиер; ISBN 0-679-40030-3, мешавина од тезаурус, речник и глосар.
2.2 Македонски
* Тезаурус на македонски јазик на Европската дигитална мрежа на културно наследство (HEREIN)
* Контролиран речник (тезаурус) на предметниот каталог (Библиотекарско друштво на Македонија)
3 Поврзано
* Речник
* Контролиран вокабулар
* Онтологија (информатика)
Не е сѐ како што изгледа

''Не е сè како што изгледа'' е книга од македонската блогерка Кими, издадена во едицијата „Блог-записи“. Едицијата е составена од 14 книги на независни автори - блогери на издавачката куќа „Аквариус пет“.
Вистинското име на авторот е Слаѓана Димитровска, родена 1972 година. Меѓу прашањата за постоењето, за пријателството, за среќата, во книгава се поместени и размислувања за секојдневието на една жена.
''„Ако некој се изјасни со свој став, а јас сум против тој став и јавно говорам против другиот, и сум нападната како да го кршам правото на говор на другиот - Каде е моето право на говор?“''
1 Наводи
* - блог од кој се вклучени постовите во книгата
Кога нема ништо

''Кога нема ништо'' е книга од македонскиот блогер Бунка, издадена во едицијата „Блог-записи“. Едицијата е составена од 14 книги на независни автори - блогери на издавачката куќа „Аквариус пет“.
Вистинското име на авторот е недостапно за пошироката јавност. Книгата е одлично структуирана. Има последователна мозаичност на филозофски мисли, политички критики, пародии, раскази, лирски слики, а сето тоа ја дава сликата на пишувачот. Искреноста, колку и да е сурова, секогаш е добра одлика кај еден писател.
''„Крв на сите страни, летаат глави, раце, нозе и сето тоа на cartoon network. Јако сценарио, нема што, гомна да јаде Рамбо и компанија. Нинџа Килерот се бори против злото што извира на секој чекор, како да фатил некој пороен дожд што трае со месеци.
Страв ме фати од толку зли луѓе...
Заспав. На сон изненадно ми дојде Густав и ми вика:
`Го барам Д Килер, можеш да ми помогнеш да го најдам?`
А јас си викам во себе: `Види им нова тактика на цртаниве, сега у сон ми идат, бе!`
И ќути, среќа што се разбудив! Ако ме фатеше и мене ќе ме кркнеше новиов херој на цртаните филмови. Дај некој хорор ќе си гледам вечер, боље е, нели!“''
1 Наводи
* - блог од кој се вклучени постовите во книгата
Мајмунска стапица

''Мајмунска стапица'' е книга од македонскиот блогер Џаман, издадена во едицијата „Блог-записи“. Едицијата е составена од 14 книги на независни автори - блогери на издавачката куќа „Аквариус пет“.
Вистинското име на авторот е Драган Диванисов, роден 1969 година. Книгата е збирка постмодернистички раскази. Фикција, деконструкција, теориски образложувања, глобална политика, и сето тоа онака добро спакувано.
''„По неколку месеци другарот филозоф ми ги побара клучевите од викендичката. Кажа дека сака да биде сам неколку дена. Осамата ја продолжи во неколку недели. Кажа дека со самотијата се ослободил од нешто, исто како што го ослободил подрумот од теглите компот...
Подоцна дознав дека отпатувал во некоја сончева земја и се зафатил со бизнис. Од овошјето правел компот. Повремено ми праќа овошни разгледници со феноменални вкусови, доколку сакате ќе ви ги покажам некогаш.“''
1 Наводи
* - блог од кој се вклучени постовите во книгата
Од CABARET до OZ

'' Од CABARET до OZ'' е книга од македонскиот блогер Рибаро, издадена во едицијата „Блог-записи“. Едицијата е составена од 14 книги на независни автори - блогери на издавачката куќа „Аквариус пет“.
Вистинско име на авторот е Јане Ѓорѓиоски, стопанственик во транзиција, кој живее и работи во Прилеп. Видено низ постмодернистичка призма, книгава може да ја сметаме за структурно разграден роман или новела, а интензитетот на приказните се зголемува прогресивно низ целата книга.
''„Од карши нас, на највидната маса во кафаната, седеше еден пицикато дотеран млад господин со пеперушка, шешир и бастун. Нè погледна, се насмеа под мустаќ и со очите го повика меанџијата.
Меанџијата почека да ја напушти господинот меаната, и ни се обрати:
- Од денес оваа маса секогаш ќе биде резервирана за вас.
Останавме подзинати, а меанџијата ни го разбра прашањето:
- Господинот што пред малку замина се погрижи за сè.
- Кој е човеков?
- Тој се вика Петре Прличко, и е глумец.
... Има луѓе, помислив.“''
1 Наводи
* - блог од кој се вклучени постовите во книгата
Семеен тип

Семеен тип (|Family Guy) — американска анимирана ситуациска комедија, создадена од Сет МекФарлен за ФОКС во 1999 година. Серијата беше откажана во 2000 година и пак продолжена со снимање во 2002. Во 2005, ФОКС пак го вметна Фемили Гај според многу профит од дигитален видео диск и интерес во повторувањата на Картун Нетворк.
Дејствието се одвива во измислениот град Куохог (Quahog) во Род Ајленд во нефункционалното семејство Грифин составена од Питер, Лоис, Мег, Крис, Стјуи и кучето Брајан. Оваа анимирана комедија стана популарна по неконвенциналниот начин на тек на сцените, каде често истите се прекинувани од секундарни сцени кои го нарушуваат линеарниот тек на настани. Фемили Гај го критикува американското општество, нивните традиции и се исмејува на доминантниот однос кој Америка го има врз светот.
Пуфлините коцкички

''Пуфлините коцкички'' е книга од македонската блогерка Крофна, издадена во едицијата „Блог-записи“. Едицијата е составена од 14 книги на независни автори - блогери на издавачката куќа „Аквариус пет“.
Вистинското име на авторот е Нина Апостоловска, родена 1983 година. Расказите во книгата сите заедно прават една мозаична приказна за модерното живеење на една скопска девојка.
''„Одамна јас не се внесувам. Се внесував на погрешни места. Кај луѓе што не ме интересира што сакаат од себе, ама знам дека не знаеле што сакаат од мене... Тогаш се чувствував среќна и посакувана со тоа што ќе ми се јавеа, мислејќи дека мислат на мене.
Сега би била среќна ако најдам некој... чиј сурат би бил доволно пристоен да го гледам секое сабајле до мене во кревет, и за кој ќе ми биде сеедно ако ме остави.“''
1 Наводи
* - блог од кој се вклучени постовите во книгата
Светлата страна на готиката

''Светлата страна на готиката'' е книга од македонската блогерка Crystal Castle, издадена во едицијата „Блог-записи“. Едицијата е составена од 14 книги на независни автори - блогери на издавачката куќа „Аквариус пет“.
Вистинското име на авторот е Ирена Јурчева, родена 1982 година. Авторката е професор по англиски јазик и преведувач од англиски и француски јазик. Расказите во книгата се налик на зачеток на роман. Темите се со мотиви од Библијата, и од приказната за убавицата и ѕверот.
''„Не можам да се освестам од вчерашната напивка. Нежноликата љубов ме погали со својата мека дланка по моето грубо лице. Ми го принесе до устата нејзиниот сладок нектар. Сè уште ме држи нејзиниот опиум. Цела вечер танцував со мојата мила заробеничка... Нејзината рака во мојата шепа - Неизречива спротивност, редок спој.“''
1 Наводи
* - блог од кој се вклучени постовите во книгата
Источен Маркет Хисторик Дистрикт

Источен Маркет (|Eastern Market) е дистрикт во Детроит, Мичиген. Се наоѓа еден и пол километри од Даунтаун Детроит.
1 Историја
Фармерс Маркет се отвори во 1841 во Кампус Маршус Парк во Даунтаун Детроит. Во 1850тe, повеќе маркети се отвориле на источната страна на градот, кај Источен Маркет се наоѓа денес. Пред 1890тe, Источен Маркет продаваше сено и дрво, но во 1891, Фармерс Маркет дошле од Кампус Маршус Парк и го презеде Источен Маркет.
Маркетот беше направен поголем во 1922.
2 Денежен користење
Денес, Источен Маркет има 43 акри (17 хектари) и е најголем маркет дистрикт во САД. Уште се користело за маркет и има најмногу луѓе во сабота.
Патот на душите

''Патот на душите'' е книга од македонската блогерка Виолетова, издадена во едицијата „Блог-записи“. Едицијата е составена од 14 книги на независни автори - блогери на издавачката куќа „Аквариус пет“.
Вистинското име на авторот е Снежана Штрковска, родена 1966 година. Книгата содржи раскази, патописи, размислувања на тема свесност и постоење, како и повеќе текстови кои се однесуваат на препорака на одредени наслови на книги.
''„На терасата стоеше Тој. Насмеан. Имаше сиво-сина боја на кожата, имаше две очи, две уши, коса, уста, мал нос... врат, тело, две раце и две нозе. Имаше сè што треба да има човечко суштество од Земјата, само што Тој не беше од оваа планета. Се насмевна и ми испрати пријатни вибрации, а јас се израдував - конечно средба со вонземјанин. Не беше многу висок за машко.“''
1 Наводи
* - блог од кој се вклучени постовите во книгата
Фернандо Магелан

Фернандо Магелан (пролетта 1480 – ; португалски: Fernão de Magalhães; шпански: Fernando de Magallanes) — португалски истражувач кој пловел под шпанско знаме. Тој е првиот кој отпловил од Европа до Азија одејќи на запад, прв Европеец кој го преминал Тихиот Океан и прв кој ја водел експедицијата со цел да ја отплови Земјината топка. Иако Магелан трагично го загубил животот на Филипините, пред враќањето во Европа, осумнаесет членови на неговиот екипаж се вратиле во Шпанија 1522 отпловувајќи ја Земјата. Стапил во служба на Шпанија и ја повел експедицијата од 5 брода за да го открие новиот поморски пат за Молучките Острови („Острови на Зачинот“); 1519/1520 го испитал југоисточниот брег на Јужна Америка, и открил 1520, теснец (подоцна наречен Магеланов) и преку него стигнал до големиот океан кој го нарекол Тихи Океан (Пацифик), бидејќи во него не доживеал бура како во Атлантскиот Океан. Стигнал 1521 година на Филипински острови, каде е убиен од отровна стрела, а експедицијата го продолжила патот околу светот, кој траел до 1522 година. Во Шпанија се вратил само бродот „Викторија“ со 18 луѓе, кој бил под водство на Себастијан дел Кан. Со ова прво патување околу светот очигледно е докажано дека Земјата има топчест облик.
Магелан ќе остане запаметен по многуте патувања со кои ќе одговори на многу прашања кои дотогаш биле без одговор.
Чарлс Стариџ

Чарлс Стариџ (англ. ''Charles Sturridge'') (р. 24 јуни 1951) е англиски сценарист, продуцент, сценски директор, телевизиски и филмски режисер.
1 Животопис
1.1 Младост
Стариџ е роден во Лондон, Англија во семејството на Џером Стариџ и Алисон Боуман Воган. Се школувал во Стоунихарст Колеџ.
1.2 Кариера
Стариџ започнал да работи како глумец, но само за крактко време. Во 1968 играл мало момче во филмот „ако....“ од Линдзи Ендертон и ја толкувал улогата на младиот Едвард VII во филмот „Едвард Седми“. Во неговите рани 20-ти години режирал епизоди на „Коронејшн Стрит“, „Незнаници“, „Светот во акција“, „Крунски суд“ и „Воени пленови“,. Се стекнал со светско реноме со неговата ТВ адаптација на романот „Враќање во Брајдсхед“ од Ивлин Во.
Од тоа време, па наваму режирал филмови како „Грст прав“, „Туѓинско поле“, „Таму каде ангелите се плашат да одат“, „Бајка: Бистинска приказна“ заснована на контроверзијата Котинглиски вили, „Тркачи“ од Стивен Пољакоф, римејк на детската класика „Леси“ и лирски извајаниот црно-бел сегмент „Ла Форца дел Дестино“ од „Арија“.
Стариџ продолжил да твори значајни дела за телевизија со „Бекет на филм“, дел од колаборативниот проект за филмување на сите драмски дела на Семјуел Бекет со Ентони Мингела, Мајкл Линдзи-Хог, Нил Џордан и Патриција Розема. Исто така го режирал и високоценетиот минисеријал „Гуливеровите патувања“ е БАФТА-добитните „Географска должина“ и „Шеклтон“.
1.3 Личен живот
Стариџ се оженил со Фиби Николс, глумица од „Враќање во Брајдсхед“, на 6 јули 1985, и има три деца. Нивниот најстар син, Том Стариџ е глумец како родителите.
2 Избрана филмографија
2.1 Режисер
* 1981: „Враќање во Брајдсхед“ (''Brideshead Revisited'')
* 1983: „Тркачи“ (''Runners'')
* 1987: „Арија“ (''Aria'')
* 1988: „Грст прав“ (''A Handful of Dust'')
* 1991: „Таму каде ангелите се плашат да одат“ (''Where Angels Fear to Tread'')
* 1993: „Туѓинско поле“ (''A Foreign Field'')
* 1996: „Гуливеровите патувања“ (''Gulliver's Travels'')
* 1997: „Бајка: Вистинска приказна“ (''FairyTale: A True Story'')
* 2000: „Географска должина“ (''Longitude'')
* 2002: „Шеклтон“ (''Shackleton'')
* 2005: „Леси“ (''Lassie'')
* 2009: „Бронте“ (''Brontë'')
* 2009: „Голема и ужасна убавина“ (''A Great and Terrible Beauty'')
2.2 Глумец
* 1968: „ако....“ (''if....'')
* 1975: „Едвард Седми“ (''Edward the Seventh'')
Италијанистика

Со терминот италијанистика се дефинира во Италија изучувањето на италијанскиот јазик, италијанската литература и италијанската култура на универзитетско ниво. Овој термин соодветствува на аглискиот ''Italian Studies'', кој е во употреба на англосаксонските универзитети.
Во Македонија изучувањето на италијанскиот јазик датира уште од 1959 година кога за првпат на Филозофскиот факултет во Скопје бил воведен како двогодишен предмет со ангажирање на првиот лектор Катја Младинео од Филозофскиот факултет во Загреб. Од 1960 година за оваа настава е избран Наум Китановски, кој работи при лекторатот по италијански јазик, најпрвин како лектор, а потоа како предавач и виш предавач. Првиот отсек по Италијанистика при катедрата за Романски јазици на Филолошкиот факултет „Блаже Конески“ започнала со работа во ноември 1997 година со помош и поддршка од страна на Амбасадата на Италија во Република Македонија.
0.1 Италијанистика
******
МРТ 1

МРТ 1 — првиот канал на Македонската радио-телевизија. Основана е во 1964 година како прва и единствена програма на Телевизија Скопје. На МРТ 1 за Македонија се врши директен пренос на Евровизија и Олимписки игри. МРТ 1 емитува емисии и познати серии.
МРТ 2

МРТ 2 — вториот канал на Македонската радио-телевизија. Основана е на 6 март 1978 година како втора програма на Телевизија Скопје. Од 16 април 2020 година се емитува комплетно програма на албански јазик.
1 Историја
На 6 март 1978 година Телевизија Скопје започнува да емитува своја Втора програма. Таа се емитува еднаш неделно, секој понеделник, а подоцна и во средите, во траење од четири часа, целосно во боја. Втората програма е алтернативна и комплементарна на Првата, со емисии од сите жанрови што се подготвуваат во двата сектора за информативно-документарни и за културно-уметнички емисии. Одговорен уредник на Втората програма бил Зоран Вангелов. Инаку, во другите денови и во времето кога не емитувала свои содржини, на вториот канал се преземале директно програми од другите југословенски телевизиски центри.
Од 1994 г. на Вториот канал се емитува програма на немнозинските заедници во Република Македонија. На него се емитува програма на албански јазик, на турски јазик, како и емисиите на српски, ромски, влашки и босански јазик.
Од 2020 година на МРТ 2 се емитува програма ислкучиво на албански јазик. Сите останати програми на малцинските јазици преминуваат на МРТ 4.
Лејф Ериксон

Лејф Ериксон (стр. исл. ''Leifr Eiríksson'') (970—1020) бил скандинавски истражувач, прв Европеец кој ја населил Северна Америка (Њуфаундленд и Лабрадор во Канада). Се верува дека се родил 970. во Исланд како син на Ерик Црвениот (стр. исл. ''Eiríkr rauði''), норвешки прогнаник кој бил син на другиот норвешки прогнаник Бордвалд Асвалдсон (''Þorvaldr Ásvaldsson''). Неговата мајка се викала Тјодхилд (исл. ''Þjoðhildr''). Неговиот татко основал две норвешки колонии, Западна населба и Источна населба на Гренланд.
За време на престојот во Норвешка, Лејф е преобразен во христијанство (како и многу норвежани во тоа време). Кога се вратил во Гренланд тој го купил бродот Бјарни Херлофсон и одлучил да го истражува островот откриен од самиот Бјарни.
Гренландската сага зборува дека Лејф околу 1000. година одлучил да го следи Бјарниевиот пат во спротивна насока. Првото копно кој го открил било покриено со рамни карпи (исл. ''hellur''). По тоа го нарекол Хелуланд (земја на рамните карпи), тоа се веројатно денешните Бафинови Острови. Потоа дошол до копно кое било рамно и шумовито, со бели песочни плажи, кој ги нарекол Маркланд (земја на шумите), тоа е веројатно денешен Лабрадор. Кога Лејф и неговите луѓе пак наишле на копно се истовариле и направиле населби. Откриле дека земјата е многу пријатна со полно риби во реките и блага клима. Лејф земјата ја нарекол Винланд.
На враќање Лејф спасил норвешки прогнаник кој му го дал прекарот Лејф Среќниот (нор. ''Leifr hinn heppni'').
Постојат дилеми тоа каде се наоѓна Винланд и до денес не е разјаснето за кој остров се работи.
Втората сага, Сага за Ерик Црвениот, зборува дека заправо Лејф го открил американското копно, но денес Гренландската сага се смета за веродостојна.
1 Наводи
МРТ собраниски канал

МРТ Собраниски канал — собраниски сервис на Македонската радио-телевизија. Основан е на 7 јануари 1991 година како Канал 3 на Телевизија Скопје.
1 Историја
На 7 јануари 1991 година Телевизија Скопје започнува да емитува програма и на својот трет канал. „Канал 3” се емитува пет дена во неделата по четири часа, целосно „во живо” и со поведри содржини низ кои за првпат во програмите е применет телефонски разговор со гледачите, како и повеќе други привлечни програмски содржини и акции со кои се анимираат гледачите. Во другите часовни појаси Третиот канал е исполнет со преземена сателитска програма и пренесува активностите на Собранието.
Во почетокот Третиот канал се емитуваше преку еден предавател само за подрачјето на Скопје, а подоцна, со помош на општинските собранија, се набавени репетитори и се изградени неопходни инфраструктурни објекти со што е овозможено следење на програмата во уште десетина градови низ Македонија. Co повеќе програмки акции од градовите во кои се следи „Канал 3” се наѕираат развојните можности за создавање регионална телевизиска програма во Македонија и прераснување на дописните во регионални тв-центри.
Подоцна Канал 3 е реименуван во Трета Програма на Македонската радио-телевизија за подоцна да се преиманува во Собраниски канал, и скоро во целост да се посвети на активностите на Македонскиот парламент.
Херакле (принц)

Херакле (|Heracles, Hercules, 327–309 гг. до н. э.) — син на македонскиот цар Александар III Македонски од неговата љубовница Барсина.
Мајката на Херакле, Барсина, потекнува од познат персиски род, нејзиниот татко е Артабаз. Ја омажиле за Гркот Ментор, кој командувал со Персиските војски на Запад, а после неговата смрт таа повторно се омажила и тоа за братот на покојниот маж, Мемнон. Мемнон војувал со Александар Македонски, кога тие се подготвувале кон Азија во 334 п.н.е., и за да не пребегне кон македонскиот цар, неговата жена Барсина го држела во дворецот персискиот цар Дариј III Кодоман.
Во 333 п.н.е. Мемнон умира, во таа година е Битката кај Иса, каде Дариј претрпел целосен пораз и избегал. Дел од неговиот дворец, вклучувајќи ја и Барсина, бил завојуван во Дамаск како воен трофеј. Барсина имала околу 30 години, таа била убава и Александар, кој воопшто не бил рамнодушен кон жените, ја зел како залог. Во 327 п.н.е. Барсина на возраст од 36 г. го родила Херакле, првото дете на Александар, самата таа имала деца од првиот маж. После женидбата на Александар со бактријската кнегиња Роксана, мајката го повела Херакле во Пергам, каде тие мирно живееле заедно сѐ до смртта на Александар во 323 п.н.е.
За незаконитиот син на Александар Македонски се спомнува во времет на барање нов цар, кој должен е да има царска крв и да е од машки род. Јустин пишува, дека командирот на фалангата Мелеагер предложил : „…ако тие[полководците] сакаат момче, тој е во Пергам и е син на Александар од Барсина, по име Херакл, или, ако тие предпочитаат маж, го има во кампот Ардеа (Сбтцко), брат на Александар]“. Предлогот за Херакле не поминал, и Барсина со синот спокојно продолжиле да живеат во Пергам до 309 до н. э. Во 310-309 п.н.е. пос роскошниот банкет Херакле и неговата мајка ги удавиле по наредба на Полиперхон.
Втора влада на Никола Груевски

26. влада на Македонија — орган на извршната власт во Република Македонија избран по парламентарните избори одржани на 1 јуни 2008 година. Мандат за создавање на нова влада од Претседателот Бранко Црвенковски доби водачот на ВМРО-ДПМНЕ и дотогашен премиер, Никола Груевски. Новата влада е изгласана во Собранието на Република Македонија на 26 јули. За новата влада гласаа пратениците од коалицијата „За подобра Македонија“, сочинета од ВМРО-ДПМНЕ, СПМ и останатите коалициони партнери. Албански партнер во власта беше ДУИ. Коалицијата СОНЦЕ, предводена од СДСМ, заедно со останатите опозициони партии и ДПА, ја бојкотираа седницата за избор на нова влада.
Оваа влада беше реконструирана во јули 2009 година, а нејзиниот мандат траеше до одржувањето на парламентарните избори од 2011 година, на кои повторно победи коалицијата предводена од ВМРО-ДПМНЕ.
1 Состав на владата
Министри во оваа влада се:* Никола Груевски (ВМРО-ДПМНЕ) - претседател на владата
* Зоран Ставревски (ВМРО-ДПМНЕ) - потпретседател за економски прашања
* Абдилаќим Адеми (ДУИ) - потпретседател за спроведување на Рамковниот договор
* Ивица Боцевски (ВМРО-ДПМНЕ) - потпретседател за евроинтеграции
* Трајко Славевски (ВМРО-ДПМНЕ) - министер за финансии
* Миле Јанакиевски (ВМРО-ДПМНЕ) - министер за транспорт и врски
* Гордана Јанкуловска (ВМРО-ДПМНЕ) - министер за внатрешни работи
* Антонио Милошовски (ВМРО-ДПМНЕ) - министер за надворешни работи
* Фатмир Бесими (ДУИ) - министер за економија
* Зоран Коњановски (ВМРО-ДПМНЕ) - министер за одбрана
* Иво Ивановски (ВМРО-ДПМНЕ) - министер за информатика
* Џелал Бајрами (ДУИ) - министер за труд и социјална политика
* Михајло Маневски (ВМРО-ДПМНЕ) - министер за правда
* Бујар Османи (ДУИ) - министер за здравство
* Аце Спасеновски (СПМ) - министер за земјоделство, шумарство и водостопанство
* Муса Џафери (ДУИ) - министер за локална самоуправа
* Перо Стојановски (ВМРО-ДПМНЕ) - образование и наука
* Елизабета Канчевска Милевска (ВМРО-ДПМНЕ) - култура
* Неџет Јакупи (ДУИ) - екологија
* Веле Самаковски - министер без ресор, задолжен за привлекување на странски инвестиции
* Хади Незир (ДПТМ) - министер без ресор
* Неждет Мустафа (ОПЕ) - министер без ресор
1.1 Реконструкција на владата од 2009
Една година по изборот на Владата, на 11 јули 2009 година, е извршена нејзина реконструкција. При реконструкција на Владата, дотогашниот заменик премиер Зоран Ставрески ја презеде и функцијата министер за финансии на местото на Трајко Славевски. Владимир Пешевски е избран за нов потпретседател на Владата за економија, а Васко Наумовски е избран за нов потпретседател за евроинтеграции на местото на Ивица Боцевски. Љупчо Димовски е избран за нов министер за земјоделство, шумарство и водостопанство, а Никола Тодоров за нов министер за образование и наука.* Владимир Пешевски (ВМРО-ДПМНЕ) - потпретседател за економски прашања
* Зоран Ставрески (ВМРО-ДПМНЕ) - министер за финансии
* Васко Наумовски (ВМРО-ДПМНЕ) - потпретседател за евроинтеграции
* Никола Тодоров (ВМРО-ДПМНЕ) - образование и наука
* Љупчо Димовски (СПМ) - министер за земјоделство, шумарство и водостопанство
Истонов библиски речник

Истоновиот библиски речник (Easton's Bible Dictionary'')— , од Маг. Д.Д. Метју Џорџ Истон (1823-1894), издаден во 1897 од Томас Нелсон. Заради неговата старост, овој речник на Библијата е сега во јавна сопственост. И покрај неговиот назив, многу записи во овој речник се од енциклопедиска природа, иако има и кратки, речнички записи. Делото содржи околу 4,000 записи.
Делото дава опис и податоци за нешта од Библијата од гледна точка на Христијанството во XIX век. Иако некои записи се веќе застарени, делото е сепак од голема корист и значење.
Сибенски јазик

Сибенскиот јазик ( ''sibe gisun'' ) е тунгуски јазик што го говори народот Сибе во Сјинџанг. Јазикот е сличен со манџурскиот но, се разликува во самогласките. Имено, во сибенскиот јазик има осум отворени самогласки, а додека пак во маџурскиот има шест, а има и посложена самогласна хармонија. Зборовниот фонд и структурата на речениците не е многу зафатена од влијанија на кинескиот јазик.
1 Поврзано
* Тунгуски јазици
* Јазици во Кина
Забел

:''Видете Забел (појаснување) за места со такво име.''
Забел — мала група на дрва (шумичка) како на пример секвојски забел или пак овоштарник засаден за одгледување на овошки и ореви.
1 Поврзано
* Свет забел
Метузалем (дрво)

Метузалем (англ. ''Methuselah'') (проценето `ртење: 2832 п.н.е.) е примерок на долговечен бор (''Pinus longaeva'') кој е наоѓа во Белите Планини во Калифорнија. Дрвото било старо 4.789 години кога било испитано во 1957 од Шулман и Харлан. Ова е најстариот неклонски жив организам со старост од 4842 години (во 2011), и најстарото самостојно дрво на светот. Именувано е по Метузалем, библискиот лик за кој се вели дека живеел 969 години. Ова дрво се наоѓа во таканаречената „Шума на древните“ (''Forest of Ancients''), поточно во Метузалемовиот корија на надморска височина од 2.900–3.000 м. Неговата точна местоположба с држи во тајна за истото да може да се зачува од вандализам; горенаведените координати се однесуваат на туристичкиот центар „Метузалемова корија“.
1 Поврзано
* Список на најстари дрва
* Список на славни дрва